63. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 306631/3211 της 14 Απρ./27  Μαΐου 1971 (ΦΕΚ Β΄ 391) Περί απαγορεύσεως χρησιμοποιήσεως ALDRIN και HEPTACHLOR εις καλλιέργειαν καπνού και περιορισμού της χρήσεως τούτων εις ετέρας καλλιεργείας. 1.Απαγορεύομεν την χρήσιν των εν τη Χώρα κυκλοφορούντων σκευασμάτων εντομοκτόνων ALDRIN και HEPTACHLOR εις την καλλιέργειαν του Καπνού περιλαμβανομένης και της καταπολεμήσεως των εντόμων εδάφους ταύτης. Η χρήσις αποθεμάτων τούτων, μορφής κόνεως επιπάσεως 6%, εις την τευτλοκαλλιέργειαν επιτρέπεται μέχρις εξαντλήσεως. 2.Ορίζομεν όπως: α.Δια την σποράν καλλιεργειών με εδώδιμον το υπόγειον μέρος παρέχηται χρονικόν διάστημα τουλάχιστον πέντε ετών από της εις το έδαφος χρησιμοποιήσεως των εντομοκτόνων τούτων και  β.Εις αγρούς εις τους οποίους εχρησιμοποιήθησαν σπόροι απεντομωθέντες (επικαλυφθέντες) δια των ως ανωτέρω εντομοκτόνων, παρέχηται τουλάχιστον εν ή δύο έτη, προκειμένου περί κηπευτικών ή με εδώδιμον του υπόγειον μέρος αντιστοίχως. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 